stanford-oval/wikipedia huggingface dataset:
Tuominopsasiipi
Levinneisyys ja lentoaika

Tuominopsasiiven levinneisyysalue ulottuu Länsi-Euroopasta Siperian kautta Amurille ja Koreaan. Laji puuttuu eteläisimmästä ja pohjoisimmasta Euroopasta. Britteinsaarilla Englannissa tuominopsasiipi esiintyy harvinaisena ja paikallisena. Fennoskandiassa levinneisyysalue ulottuu Ruotsin ja Suomen eteläosiin. Ruotsissa laji on levinneisyydeltään kaakkoinen ja muissa Pohjoismaissa sitä ei tavata lainkaan.
Suomessa tuominopsasiipi esiintyy harvinaisena ja paikallisena maan eteläosissa selkeän itäpainotteisesti. Vahvimmat kannat ovat Kaakkois-Suomessa ja Etelä-Hämeessä. Laji on ilmeisesti taantunut Lounais-Suomessa, ja sitä on erittäin vähän Ahvenanmaalla ja länsirannikolla. Lentoaika on kesäkuun loppupuoliskolta heinäkuun lopulle, levinneisyysalueen eteläosissa aikaisemminkin.
Elinympäristö ja elintavat

Tuominopsasiiven elinympäristöä ovat rehevät lehtimetsät, lehtomaiset metsät, peltojen, niittyjen ja metsien reunat, puutarhat sekä teiden ja katujen varret. Se elää lähisukulaisiaan harvemmin kovin avoimissa ympäristöissä. Koiraat oleilevat usein ryhminä ja lentelevät latvustoissa etsien naaraita. Laji on esiintymiseltään paikoittainen ja esiintymispaikoillakin yksilömäärät ovat yleensä pieniä. Lisäksi perhoset voivat pysytellä paikoillaan tunteja ja käyvät harvoin kukilla nauttien ravinnokseen ilmeisesti pääasiassa kirvojen lehdille pudottamaa mesikasteella. Usein paras tapa selvittää tuominopsasiiven esiintymistä paikalla onkin etsiä munia puiden oksilta.
Naaras munii ravintokasvin oksille valoisaan mutta tuulensuojaiseen paikkaan ja kuoriutumisvalmis toukka talvehtii munan sisällä. Toukat kuoriutuvat aikaisin keväällä ja elävät pääasiassa yöaktiivisina syöden kukintoja ja myöhemmin lehtiä. Toukkakehityksen kesto on 4–11 viikkoa riippuen hyvin vahvasti lämpötilasta. Toukka myös koteloituu ravintokasvin oksalle, johonkotelo kiinnittyy silkkirihman avulla. Kotelovaheen kesto on 2–4 viikkoa.
Ravintokasvi

Toukan ravintokasveja ovat tuomi (Prunus padus), oratuomi (Prunus spinosa), luumupuu (Prunus domestica) ja vadelma (Rubus idaeus).
Aiheesta muualla

LuontoPortti: Tuominopsasiipi (Satyrium pruni)
Suomen Perhoset: Tuominopsasiipi
Perhosopas: Tuominopsasiipi (Satyrium pruni) (Arkistoitu – Internet Archive)
Keskisuomalainen: Tuominopsasiipi[vanhentunut linkki]
Iltalehti: Tuominopsasiipi (Satyrium pruni) (Arkistoitu – Internet Archive)
UniProt, Taxonomy: Satyrium pruni (englanniksi)
Bestimmungshilfe des Lepiforums (Arkistoitu – Internet Archive) (saksaksi)
Moths and Butterflies of Europe and North Africa (englanniksi)
| Taksonitunnisteet |
| --- | --- |
Satyrium pruni:  Wikidata: Q1298373  Wikispecies: Satyrium pruni  BioLib: 51400  BOLD: 149039  EUNIS: 320  Fauna Europaea: 441169  Fauna Europaea (new): 34a6761c-b481-4e62-9534-b3475baadeac  GBIF: 5882980  iNaturalist: 128545  IUCN: 174411  LoB: 4705  MaBENA: SatyrPruni  NBN: NHMSYS0000504084  NCBI: 876075  Observation.org: 731  Open Tree of Life: 790482  Laji.fi: MX.60809 
Papilio pruni:  Wikidata: Q109585200  GBIF: 7996108
Kemény

Suvun vaakuna
Kemény on Transilvanian vanhimpia ja huomattavimpia sukuja. Sen jäseniin kuuluvat muun muassa:
János Kemény (1607–1662), Transilvanian ruhtinas
József Kemény (1795–1855), kreivi, unkarilainen historioitsija
Zsigmond Kemény (1816–1875), vapaaherra, unkarilainen kirjailija, journalisti ja poliitikko.
Aiheesta muualla

Kuvia tai muita tiedostoja aiheesta Kemény Wikimedia Commonsissa
BLKÖ:Kemény, die Freiherren und Grafen, Genealogie
Thököly

Imre Thökölyn vaakuna Kežmarokin linnassa
Thököly oli unkarilainen magnaattisuku, joka polveutuu Sebestyén Thökölystä (k. 1607), joka nousi hevoskauppiaasta paroniksi. Hänen pojanpoikansa, protestanttinen kreivi István Thököly osallistui salaliittoon keisari Leopold I:stä vastaan. Tämän poika oli kuuluisa kapinajohtaja, kreivi Imre Thököly.
Aiheesta muualla

Kuvia tai muita tiedostoja aiheesta Thököly Wikimedia Commonsissa
Ketokultasiipi

| Ketokultasiipi |
| --- | --- |
 Koiras
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Sinisiipiset Lycaenidae
Suku::  Lycaena
Laji::  hippothoe
Kaksiosainen nimi
 Lycaena hippothoe  (Linnaeus, 1761) 
Synonyymit
 Palaeochrysophanus hippothoe  Chrysophanus hippothoe  Polyommatus hippothoe 
Katso myös
   Ketokultasiipi Commonsissa 
Infobox OKNimi-testi OK: 
Ketokultasiipi (Lycaena hippothoe) on sinisiipisten heimoon kuuluva pienikokoinen päiväperhonen. Laji esiintyy palearktisella alueella ja siitä on kuvattu useita alalajeja ja muotoja esiintymisalueen eri osista.
Koko ja ulkonäkö

Ketokultasiiven etusiiven pituus on yleensä 14–19 mm. Suomessa on mitattu siipien kärkiväliksi 27–34 mm. Siipien värityksessä ja kirjailuissa esiintyy asteittaisia muuntelusarjoja eli kliinejä.
Lycaena hippothoe ♂
Lycaena hippothoe ♂   △
Päämuodolla koiraan siipien yläpinnan pohjaväri on tumman kuparinpunainen. Siipien ulkoreuna ja takasiipien takaosa ovat mustanruskeat. Etusiipien yläpinnan etu- ja ulkoreunassa ja takasiipien takaosassa on sinipunaista kehnää ja siivissä on mustat keskitäplät. Naaraalla etusiipien yläpuoli on vaaleamman oranssi. Siiven keskellä on kaksi mustaa täplää ja ulkoreunassa rinnakkain kaksi riviä teräväreunaisia mustia täpliä. Takasiipien yläpuoli on pohjaväriltään tummanruskea ja ulkoreunassa on oranssi juova. Molemmilla sukupuolilla etusiipien alapinnat ovat oranssit ja takasiiven alapinnan pohjaväri on vaalean harmahtava. Alapinnoilla on mustia, valkoreunaisia täpliä ja takasiivessä oranssi reunavyö.
Levinneisyys ja lentoaika

Ketokultasiipi esiintyy Etelä- ja Pohjois-Euroopasta Venäjälle ja idässä Amur-joelle saakka. Laji puuttuu läntisimmästä Euroopasta. Suomessa ketokultasiipi on esiintynyt aiemmin tasaisesti koko maassa lukuun ottamatta joitain alueita Lapissa. Laji on kuitenkin vahvasti taantunut ja monilta alueilta ei ole enää havaintoja 2000-luvulta. Sama koskee esiintymiä muualla Euroopassa
Lentoaika on kesä–elokuu riippuen esiintymisalueesta. Suomessa keskimääräinen lentoaika on maan eteläosissa kesäkuun puolivälistä ja pohjoisosissa heinäkuun alkupuolelta alkaen heinäkuun loppupuolelle yhtenä sukupolvena.
Elinympäristö ja elintavat

Ketokultasiiven elinympäristöä ovat niityt, kedot, pientareet ja puutarhat. Vuoristossa esiintyvien alalajien elinympäristöä ovat vuoristoniityt. Koska toukkien tärkeimmät ravintokasvit, suolaheinät, vaativat paljasta maanpintaa ne ovat usein joutomaiden ja tulevien niittyjen ensimmäisiä kasveja. Siksi myös ketokultasiipi on usein pioneerilaji. Perhonen esiintyy kuitenkin aina melko vähälukuisena ja on muutoinkin esiintymiseltään monia sukulaisiaan paikoittaisempi. Koiraat lentävät ympäriinsä etsiskellen naaraita ja molemmat sukupuolet käyvät ahkerasti kukilla.
Naaras munii munat yksitellen lehdille ja toukat kuoriutuvat parin viikon kuluessa. Kesän mittaan toukka kasvaa hitaasti ja laji talvehtii keskenkasvuisena toukkana. Keväällä toukka syö vielä 5–7 viikon ajan ennen koteloitumistaan. Kotelovaihe kestää 2–3 viikkoa. Pohjois-Skandinaviassa, napapiirin pohjoispuolella, tavattavalla alalajilla L. h. stiberi kehitys on kuitenkin kaksivuotinen. Se talvehtii ensin munana ja toisen kerran isona toukkana.
Päiväperhoslaskennassa 2013 ketokultasiipi oli Suomen 51. yleisin päiväperhoslaji, kun vuonna 2012 sijoitus oli vielä 38. Lajin voimakkaan taantumisen vuoksi se luokiteltiin Suomen kansallisessa uhanalaisarvioinnissa 2010 silmälläpidettäväksi (NT).
Ravintokasvi

Toukan ravintokasveja ovat hierakat (Rumex), etenkin niittysuolaheinä (Rumex acetosa) ja ahosuolaheinä (Rumex acetosella) ja tattaret (Polygonum), etenkin konnantatar (Polygonum bistorta).
Aiheesta muualla

LuontoPortti: Ketokultasiipi (Lycaena hippothoe)
Suomen Perhoset: Ketokultasiipi
Iltalehti: Ketokultasiipi (Lycaena hippothoe) (Arkistoitu – Internet Archive)
UniProt, Taxonomy: Lycaena hippothoe (englanniksi)
Bestimmungshilfe des Lepiforums (Arkistoitu – Internet Archive) (saksaksi)
Moths and Butterflies of Europe and North Africa (englanniksi)
| --- | --- |
Taksonitunnisteet:  Wikidata: Q1434641  Wikispecies: Lycaena hippothoe  BioLib: 51378  BOLD: 124164  EoL: 264328  EUNIS: 226  Fauna Europaea: 441207  Fauna Europaea (new): 4e5a28fd-cd32-41be-beac-0b8878a318f1  GBIF: 1929443  iNaturalist: 62380  IUCN: 174335  LoB: 4106  MaBENA: LycaenHippot  NBN: NHMSYS0000503119  NCBI: 580924  Observation.org: 658  Open Tree of Life: 435345  Laji.fi: MX.60821 
Naaras
Karran rautatieasema

Karran rautatieasema (lyh. Kar) on lakkautettu rautatieliikennepaikka Rauman radalla Eurajoella. Se perustettiin Lapijoen kylän lähelle. Karra avattiin liikenteelle 18. joulukuuta 1907, ja samana vuonna paikalle rakennettiin platformskjul-tyylinen rakennus. Liikennepaikka muutettiin miehittämättömäksi vuonna 1953 ja tavaraliikenne lakkautettiin 1962. Koko radan henkilöliikenne lakkautettiin 29. toukokuuta 1988, ja samalla koko Karran liikennepaikka lakkautettiin. Asemarakennusta suunniteltiin siirrettävän Jokioisten Museorautatielle, mutta rakennus päädyttiin purkamaan vuonna 1993.
Mad Men

| Mad Men |
| --- | --- |

Tyyli:  draama
Kestoaika:  45 min
Luoja(t):  Matthew Weiner
Pääosissa:  Jon Hamm Elisabeth Moss Vincent Kartheiser January Jones Christina Hendricks Maggie Siff Bryan Batt Michael Gladis Rich Sommer Aaron Staton Alison Brie  Robert Morse  John Slattery  Kiernan Shipka Jessica Paré
Alkuperämaa:   Yhdysvallat
Alkuperäiskieli:  englanti
Verkko:  AMC
Esitetty:  19. heinäkuuta 2007 – 17. toukokuuta 2015
Tuotantokausia:  7
Jaksoja:  92 (luettelo jaksoista)
Tunnuskappale:  "A Beautiful Mine" (RJD2)
Tuotanto
Tuottaja(t):  Matthew Weiner Scott Hornbacher
Tuotantoyhtiö(t):  Weiner Bros. Lionsgate
Aiheesta muualla
Virallinen sivusto
IMDb 
Mad Men on yhdysvaltalainen draamasarja, jonka on luonut Matthew Weiner. Sen ensiesitys oli Yhdysvalloissa AMC-kanavalla 19. heinäkuuta 2007. Sarjan seitsemäs ja viimeinen tuotantokausi päättyi 17 toukokuuta 2015. Mad Men oli arvostelumenestys. Sarja on voittanut useita palkintoja kuten viisi Golden Globea ja viisitoista Emmy-palkintoa. Parhaan draamasarjan palkinnon se on voittanut vuosina 2008, 2009, 2010 ja 2011.
Sarjan tapahtumapaikkana 1960-luvun New York ja Manhattanilla sijaitseva kuvitteellinen mainostoimisto Sterling & Cooper. Keskushahmo on mainosmies Don Draper (Jon Hamm), jonka elämää ja ihmissuhteita sarja kuvaa. Mad Men käsittelee myös 1960-luvun amerikkalaisen yhteiskunnan kulttuurillista murrosta ja muuttuvia normeja.
Suomessa sarjaa alettiin esittää 29. lokakuuta 2008 Nelosella. Kuudes tuotantokausi esitettiin syksyllä 2013.
Rooleissa

| 0 | 1 | 2 |
| --- | --- | --- |
|  Jon Hamm   | … |  Don Draper   |
|  Elisabeth Moss   | … |  Peggy Olson   |
|  Vincent Kartheiser   | … |  Pete Campbell   |
|  January Jones   | … |  Betty Draper   |
|  Christina Hendricks   | … |  Joan Holloway   |
|  John Slattery   | … |  Roger Sterling   |
|  Aaron Staton   | … |  Kenneth "Ken" Cosgrove   |
|  Rich Sommer   | … |  Harold "Harry" Crane   |
|  Kiernan Shipka   | … |  Sally Draper   |
|  Robert Morse   | … |  Bertram Cooper   |
|  Christopher Stanley   | … |  Henry Francis   |
|  Jessica Paré   | … |  Megan Calvet   |
|  Jay R. Ferguson   | … |  Stan Rizzo   |
|  Bryan Batt   | … |  Salvatore "Sal" Romano   |
|  Michael Gladis   | … |  Paul Kinsey   |
|  Jared Harris  | … |  Lane Pryce   |
Teemat

Mad Men kuvaa 1960-luvun amerikkalaisen yhteiskunnan tiettyjä ominaispiirteitä, kuten runsasta tupakointia ja alkoholin nauttimista, feminismiä, uskottomuutta ja irtosuhteita, luokkaeroja, rasismia ja homofobiaa. Sarjassa esimerkiksi vuosikymmenen muuttuvat sukupuoliroolikäsitykset nousevat esiin etenkin naishahmojen Peggyn, Joanin ja Bettyn kautta heidän luoviessaan avoimen seksistisen (toimisto)kulttuurin ja arkielämän vaatimusten keskellä.
Sarja sisältää myös viitteitä eräisiin 1960-luvun suuriin poliittisiin tapahtumiin, kuten Vietnamin sotaan, John F. Kennedyn ja Martin Luther Kingin murhaan sekä Yhdysvaltojen rotumellakoihin vuosikymmenen lopulla.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
Mad Men Internet Movie Databasessa (englanniksi)
Mad Men TV.comissa (Arkistoitu – Internet Archive) (englanniksi)
Mad Men Nelosen sivuilla (Nelonen.fi)
| n k Parhaan draamasarjan Primetime Emmy -palkinto |
| --- | --- |
 L.A. Law (1990)   L.A. Law (1991)   Villi Pohjola (1992)   Rooman sheriffi (1993)   Rooman sheriffi (1994)   NYPD Blue (1995)   Teho-osasto (1996)  Kova laki (1997)   Oikeus ja kohtuus (1998)   Oikeus ja kohtuus (1999)   West Wing (2000)   West Wing (2001)   West Wing (2002)   West Wing (2003)   Sopranos (2004)  Lost (2005)  West Wing (2006)   24 (2006)  Sopranos (2007)  Mad Men (2008)   Mad Men (2009)   Mad Men (2010)   Mad Men (2011)   Isänmaan puolesta (2012)   Breaking Bad (2013)   Breaking Bad (2014)   Game of Thrones (2015)   Game of Thrones (2016)   The Handmaid’s Tale – Orjattaresi (2017)   Game of Thrones (2018)
Kilon rautatieasema

Kilon rautatieasema (lyh. Kil, ruots. Kilo järnvägsstation, ratakm 13+035) on rautatieasema Kilossa, Espoon Suur-Leppävaarassa. Se sijaitsee rantaradalla Leppävaaran ja Keran rautatieasemien välissä, noin 13 kilometrin päässä Helsingin päärautatieasemasta.
Ennen nykyistä Kilon asemaa paikalla oli vain pieni puulämmitteinen koppi. Isompi asemana ollut puutalo purettiin 1980-luvun alussa, mutta radanvartijan valkoinen talo oli vielä pystyssä 2010-luvulle asti Kilon ja Keran asemien välissä, kunnes sen paikalle rakennettiin kerrostalo.
Historiaa

Rantaradan rakennusvaiheessa Espooseen suunniteltiin vain yhtä asemaa, mutta radan valmistuessa liikennepaikkoja avattiinkin kolme. Niistä vähäisin oli Kilon kartanon läheisyyteen perustettu Pitäjänmäen aseman alainen laiturivaihde. Alkuvuosinaan Kilon laituri palveli varsin laajaa aluetta, sillä se oli ainoa liikennepaikka Pitäjänmäen ja Espoon asemien välillä. Kilon ensimmäinen liikennepaikkarakennus tehtiin Bruno Granholmin laatimien Platformskjul III -tyypin piirustusten mukaan vuonna 1904 ja sitä laajennettiin vuonna 1911.
Kilon asemarakennus jäi vuonna 1963 tehdyn rataoikaisun vuoksi sivuun ja sitä alettiin käyttää tavaramakasiinina ja vuodesta 1976 puutavaraliikkeen varastona. Rakennus purettiin ilman asianmukaista lupaa vuonna 1981.
Aseman ympäristö

Radan eteläpuolella, aivan aseman vieressä, oli 1980-luvulla vielä tehdas, mutta se purettiin, ja paikalle on sen jälkeen rakennettu runsaasti matalia kerrostaloja. Aseman länsi- ja itäpuolella olleet tasoristeykset poistettiin 1990-luvun puolivälissä ja korvattiin aseman itäpuolelle rakennetulla tunnelilla.
Asemalta lähti 1920–luvulla rakennettu kapearaiteinen Kilon turverata etelään Mankkaan turvesuolle. Liikenne radalla lakkasi Tarvontien katkaistessa sen 1960. Aivan aseman pohjoispuolella aiemmin sijainneelle teollisuustontille johti pistoraide, joka on sittemmin purettu pois asutuksen tieltä.
Kilon uudempi asema siirrettiin radan varresta läheiselle joutomaalle syksyllä 2009. Rakennuksessa toimi ensin lipunmyynti sekä viimeisinä vuosina kioski.
Kilon rautatieaseman länsipuolella on kellotorni ja alikulkutunneli.
Rautatieliikenne

E (Helsinki–Kauklahti)
U (Helsinki–Kirkkonummi)
L (Helsinki–Kirkkonummi -yöjuna)
Kirkkonummen suuntaan liikennöidään raiteelta 1 ja Helsinkiin raiteelta 2.
Linja-autoliikenne

114 (Matinkylä (M)–Mankkaa–Kilo–Leppävaara)
114N (Kamppi–Tapiola–Mankkaa–Kilo–Leppävaara, yölinja)
Salajärvi

Salajärvi voi tarkoittaa seuraavia:
Salajärvi, järvi Euran ja Rauman rajalla
Salajärvi, järvi Hartolassa
Salajärvi, järvi Heinolan ja Kouvolan rajalla
Salajärvi, järvi Juvalla
Salajärvi, järvi Lahdessa ent. Nastolan kunnan alueella
Salajärvi, järvi Lemillä
Salajärvi, järvi Savitaipaleella.
| --- | --- |
: Tämä on täsmennyssivu, jolla luetellaan useita samannimisiä järviä.
Kollonitsch

Suvun kreivillinen vaakuna 1637
Kollonitsch (Kollonich, Kollonitz, Gollonitsch) oli Kroatiasta lähtöisin oleva suku. Sen merkittävin jäsen oli kardinaali Leopold Karl von Kollonitsch (1631–1707).
Suvun viimeinen jäsen, kreivi Siegmund, (1676–1751) Wienin ensimmäinen arkkipiispa, adoptoi vuonna 1728 isänsä kreivi Johann Siegmundin (k. 1684) sisarpuolen pojan, vapaaherra Ladislaus Zay von Zajezdan, joka perusti Kollonitsch-Zay-sukulinjan, joka on 1863 sammunut mieslinjasta.
Aiheesta muualla

Kuvia tai muita tiedostoja aiheesta Kollonitsch Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa 
Henkilöt:  Deutsche Biographie  DDB
Acer Aspire One

Acer Aspire One on saatavilla Linux- ja Microsoft Windows XP -käyttöjärjestelmillä varustettuna.
Acer Aspire One on taiwanilaisen Acer Incorporated -yhtiön suunnittelema ultrakevyt tietokone, joka esiteltiin Taipein Computex-messuilla kesäkuussa 2008. Kannettavan valmistaja on taiwanilainen Quanta Computers.
Acer One on kooltaan ja ominaisuuksiltaan verrattavissa Asuksen Eee PC 4G -malliin, mutta siinä on isompi 8,9-tuumainen näyttö (resoluutio 1024 x 600) ja näppäimistö on 95 % täyskokoisesta. Muistia ensiversiossa on vakiona 512 megatavua ja flash-muistiin perustuvan SSD-kiintolevyn tilavuus on 8 gigatavua, josta vapaana 6,6 gigatavua. Suoritin on Intelin uusi vähävirtainen Atom N270, jota ajetaan 1,6 gigahertsin kellotaajuudella.
Linpus Linux -jakelulla ensiasennettu Acer One tuli myyntiin Euroopassa, Aasiassa ja Yhdysvalloissa 2. heinäkuuta 2008, ja Windows XP:llä varustettu malli hieman myöhemmin. Windows-versio on varustettu 120 gigatavun kokoisella perinteisellä kiintolevyllä.
Aiheesta muualla

Wikimedia Commonsissa on kuvia tai muita tiedostoja aiheesta .
Acer Aspire One Acerin sivuilla (Arkistoitu – Internet Archive) (englanniksi)
Luettelo Ruotsista löydetyistä meteoriiteista

Muonionalustan meteoriitin kappale näytteillä Prahassa vuonna 2010.
Ekebyn meteoriitti Lundin yliopistossa vuonna 2015.
Ruotsista on löydetty tähän mennessä 18 meteoriittia, joista yhdeksän on nähty putoavan. Meteoriiteista 11 on ollut kivimeteoriitteja ja neljä rautameteoriitteja. Kaksi löydetyistä on ollut niin sanottuja fossiloituneita kivimeteoriitteja.
| Meteoriitin nimi | Tyyppi | Löytövuosi tai putoamispäivämäärä | Lisätiedot |
| --- | --- | --- | --- |
| Hessle | Kivi | 1869 |  |
| Ställdalen | Kivi | 1876 |  |
| Lundsgård | Kivi | 1889 |  |
| Hedeskoga | Kivi | 1922 |  |
| Lillaverke | Kivi | 1930 |  |
| Ekeby | Kivi | 1939 |  |
| Hallingberg | Kivi | 1944 |  |
| Långhalsen | Kivi | 1947 |  |
| Hökmark | Kivi | 1954 |  |
| Näs | Kivi |  |  |
| Ultuna | Kivi |  |  |
| Muonionalusta | Rauta | 1906 | useita kappaleita |
| Föllinge | Rauta |  |  |
| Brunflo | Fossiloitunut kivi |  |  |
| Österplana | Fossiloitunut kivi |  | useita kappaleita |
Aiheesta muualla

Kuvia tai muita tiedostoja aiheesta Ruotsista löydetyt meteoriitit Wikimedia Commonsissa
Medellínin kartelli

| Medellínin kartelli |
| --- | --- |
 Medellínin kartellin perustajajäsenen, Pablo Escobarin pidätyskuva vuodelta 1977.
Perustaja:  Pablo Escobar Jorge Ochoa Vásquez Juan Ochoa Vásquez José Rodríguez Gacha Carlos Lehder
Vuodet toiminnassa:  1976–1993
Kilpailijat:  Calin kartelli
Medellínin kartelli oli huumekauppiaiden ja salakuljettajien organisaatio, joka toimi 1970- ja 1980-luvulla Boliviassa, Kolumbiassa, Hondurasissa, Perussa ja Yhdysvalloissa sekä Kanadassa ja Euroopassa. Se oli peräisin Medellínin kaupungista Kolumbiasta. Kartellin perustivat ja sen toimintaa pyörittivät Ochoan veljekset Jorge Luis, Juan David, ja Fabio, yhdessä Pablo Escobarin ja José Gonzalo Rodríguez Gachanin kanssa. Vuoteen 1993 mennessä Kolumbian hallitus yhteistyössä Calin kartellin, oikeiston puolisotilaallisten ryhmien ja Yhdysvaltain hallituksen kanssa onnistui lakkauttamaan Medellínin kartellin toiminnan vangitsemalla tai tappamalla sen jäseniä. Escobar ammuttiin ja Carlos Lehder Rivas sai elinkautisen vankeustuomion Yhdysvalloissa. Ochoan veljekset antautuivat ja tekivät Kolumbian hallituksen kanssa sopimuksen johon sisältyi rajattu vankeustuomio.
Toimintansa huipulla Medellínin kartelli salakuljetti tonneittain kokaiinia ympäri maailman joka viikko, tuotti vähintään kahdeksan miljardia Yhdysvaltain dollaria vuodessa, ja hallitsi 80 prosenttia maailman kokaiinin markkinoista.
Käännös suomeksi
Iines (lehti)

Iines oli Sanoma Magazines Finlandin julkaisema sarjakuvalehti, jonka tarinoissa seikkailtiin Disneyn eläinmaailmassa. Lehden päähenkilöinä seikkailivat yleensä Disneyn eläinmaailman naishenkilöt – kuten Iines Ankka, Mummo Ankka, Milla Magia, Heluna Ammu, Minni Hiiri, sekä Leenu, Liinu ja Tiinu – ja se syntyikin vastapainoksi muille Disney-julkaisuille, joissa naishahmoja esiintyy vähän. Kuitenkin Iineksessä esiintyy myös muista lehdistä tuttuja mieshahmoja.
Lehti ilmestyi syyskuusta 2003 lähtien joka toinen kuukausi vuoteen 2009 asti, jolloin lehti lopetettiin. Lehti oli 52-sivuinen ja sisälsi yleensä yhden tai kaksi pitkää tarinaa, ja useita lyhyempiä. Lehden mukana tuli usein myös oheistuotteita, kuten tarroja.
Useimmat lehden tarinoista on julkaistu Iinestä vastaavassa hollantilaisessa Katrien-lehdessä, jota varten monet tarinoista on luotu.
Aiheesta muualla

Inducksin listaus lehdestä.
Elbonia

Elbonia on Dilbert-sarjakuvassa esiintyvä kuvitteellinen valtio. Elbonian on luonut Dilbert-piirtäjä Scott Adams.
Elbonia on rutiköyhä entinen kommunistimaa, joka ensiesiintymisensä yhteydessä sijoittui Itä-Eurooppaan, mutta jonka piirteet viittaavat lähinnä Uzbekistanin tai Tadžikistanin kaltaiseen Keski-Aasian entiseen neuvostotasavaltaan. Elbonia on metrisen mutakerroksen peitossa ja siellä vallitsi pitkään sisällissota vasen- ja oikeakätisten kansalaisten välillä. Elbonialaiset – myös naispuoliset – ovat kaikki parrakkaita ja pukeutuvat kaapuun, turbaaniin ja lapasiin. Naisten asema on Elboniassa surkea; siellä on mahdollista tilata postimyyntimorsian. Elbonian lentokoneet on korvattu katapulteilla.
Dilbertin yhtiö ulkoistaa säännöllisesti Elboniaan erilaisia toimintojaan, koska siellä työ on halpaa (muttei kovin laadukasta) – tämä johtaa yleensä katastrofaalisiin tuloksiin.
Jacqueline du Pré

| Jacqueline du Pré |
| --- | --- |

Henkilötiedot
Syntynyt: 26. tammikuuta 1945
Kuollut: 19. lokakuuta 1987 (42 vuotta)
Ammatti:  sellisti
Muusikko
Aktiivisena:  1961–1973
Tyylilajit:  klassinen
Soittimet:  sello
Levy-yhtiöt:  EMI 
  [ Muokkaa Wikidatassa ] [ ohje ]  
Jacqueline Mary du Pré (26. tammikuuta 1945 – 19. lokakuuta 1987) oli englantilainen sellisti. Du Pré tunnustetaan yhdeksi maailman parhaista sellisteistä. Hänen menestyksekäs uransa päättyi kuitenkin MS-tautiin vuonna 1973.
Du Pré opiskeli muun muassa William Pleethin, Mstislav Rostropovitšin ja Paul Tortelierin johdolla. Kansainvälisen maineen hän sai vuoden 1965 levytyksellään EMI-yhtiölle Lontoon sinfoniaorkesterin kanssa. Hän työskenteli läpi uransa kaikkein kuuluisimpien orkestereiden, kuten Berliinin filharmonikkojen, Lontoon filharmonisen orkesterin ja Los Angelesin filharmonikkojen, sekä säveltäjien, kuten John Barbirollin ja Leonard Bernsteinin, kanssa.
Du Pré sai vuonna 1976 Brittiläisen imperiumin upseerin (OBE) arvonimen.
Du Pré oli naimisissa kapellimestari Daniel Barenboimin kanssa. Du Prén elämästä on tehty elokuva Hilary ja Jackie (1998) hänen veljensä Piersin ja sisarensa Hilaryn muistelmien pohjalta.
Du Pré esiintyi Christopher Nupenin musiikkidokumenttielokuvassa "the trout" (Schubertin Forelli-kvintetto v. 1969). Muut esiintyjät: Daniel Barenboim, Itzhak Perlman, Pinchas Zukerman, Zubin Mehta.